Document ID: /roh_data/filtered/fineweb-2-filterrobots_roh.jsonl.gz/8774

Sper da defender ses titel da l'onn passà gartegi a l'atleta da 29 onns dal chantun Soloturn era da meglierar il record dal percurs per betg main che 5 minutas. A la segunda da quest onn, l'Australiana Mirinda Carfrae, distanziescha Ryf per passa 23 minutas. Terza vegn l’Americana Heather Jackson.
Ina cursa nunditga
Daniela Ryf ha mussà prestaziuns excellentas en tut las trais disciplinas.
Ella noda sur ina distanza da 3,8 kilometers en 52:50 minutas, per ir cun velo sur 180 kilometers dovra ella 4:52:26 ed il maraton absolva ella en in temp da record persunal da 2:56:52 uras.
Ils umens tudestgs domineschan
Tar ils umens datti in traidubel triumf per ils Tudestgs al ironman sin il Hawai: Campiun mundial daventa Jan Frodeno, avant Sebastian Kienle e Patrick Lange. Meglier Svizzer daventa Ronnie Schildknecht sin plazza 15.
RR novitads 06:00